ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 160 कोटी 43 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 70 लाखांहून अधिक मात्रा देण्यात आल्या
देशातील रोगमुक्ती दर सध्या 93.50%
गेल्या 24 तासात देशात 3,47,254 नव्या कोरोना बाधित रुग्णांची नोंद
आतापर्यंत ओमायक्रॉन प्रकारच्या कोरोना बाधितांची एकूण संख्या 9,692; कालपासून या प्रकारच्या बाधितांच्या संख्येत 4.36% वाढ
भारतातील सध्याची कोविड सक्रीय रुग्णसंख्या 20,18,825
साप्ताहिक पॉझिटीव्हिटी दर सध्या 16.56% आहे
गेल्या 24 तासांच्या कालावधीत, कोविड प्रतिबंधक लसीच्या 70 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 160 कोटी 43 लाखांचा  टप्पा ओलांडला आहे.
देशभरात 1,72,80,628 सत्रांच्या आयोजनातून हे उद्दिष्ट साध्य करण्यात आले.आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,91,052
|
|
2nd Dose
|
|
98,02,401
|
|
Precaution Dose
|
|
24,43,673
|
|
FLWs
|
|
1st Dose
|
|
1,83,89,891
|
|
2nd Dose
|
|
1,71,04,055
|
|
Precaution Dose
|
|
22,78,810
|
|
Age Group 15-18 years
|
|
1st Dose
|
|
3,96,06,464
|
|
Age Group 18-44 years
|
|
1st Dose
|
|
53,13,79,742
|
|
2nd Dose
|
|
38,12,54,261
|
|
Age Group 45-59 years
|
|
1st Dose
|
|
19,85,98,912
|
|
2nd Dose
|
|
16,44,76,409
|
|
Over 60 years
|
|
1st Dose
|
|
12,37,54,315
|
|
2nd Dose
|
|
10,27,51,056
|
|
Precaution Dose
|
|
21,39,443
|
|
Precaution Dose
|
|
68,61,926
|
|
Total
|
|
1,60,43,70,484
गेल्या 24 तासात 2,51,777 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,60,58,806 झाली आहे.
परिणामी, भारतातील रोगमुक्ती दर आता 93.50% झाला आहे.
गेल्या 24 तासात, देशात 3,47,254 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 20,18,825 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 5.23% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 19,35,912 चाचण्या करण्यात आल्या. देशात आतापर्यंत एकंदर 71 कोटी 15 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 16.56% आणि दैनंदिन पॉझिटीव्हिटी दर 17.94%.इतका आहे.
पोलाद मंत्रालय
पोलाद क्षेत्राच्या भरभराटीसाठी प्रतिबद्ध असल्याची सरकारची ग्वाही
नवी दिल्ली, 19 सप्टेंबर 2019
पोलाद क्षेत्राच्या भरभराटीसाठी सरकार प्रतिबद्ध असल्याची ग्वाही पोलाद तसेच पेट्रोलियम आणि नैसर्गिक गॅस मंत्री धर्मेंद्र प्रधान यांनी दिली आहे. ते आज नवी दिल्ली इथे तिसऱ्या आंतरराष्ट्रीय जस्त परिषद अर्थात इंटरनॅशनल गॅल्वनाइजिंग कॉन्फरन्सचे उद्घाटन करताना बोलत होते.
उच्च गुणवत्ता आणि कमी खर्चात उत्पादन यावर पोलाद उद्योगाने भर दिला पाहिजे, असे सांगून यादृष्टीने गॅलवनाइज्ड स्टील  महत्वाची भूमिका बजावू शकते, असे मत प्रधान यांनी व्यक्त केले.
देशाच्या ऊर्जाविषयक गरजांमध्ये जशी वाढ होईल, तशी पोलादविषयक गरजांमध्येही होईल. प्रधानमंत्री आवास योजना, हर घर जल योजना, 400 शहरांना पाईपद्वारे नैसर्गिक गॅस पुरवण्याची योजना, या सर्व योजना म्हणजे पोलाद क्षेत्रासाठी एक मोठी संधी असल्याचे ते म्हणाले.
कल्पकतेने आपली रणनीती आखून देशाची अर्थव्यवस्था 5 ट्रिलिअन अमेरिकी डॉलर्स करण्यासाठी योगदान देण्याचे आवाहन प्रधान यांनी पोलाद उद्योगाला केले.
B.Gokhale/S.Kakade/D.Rane
(Visitor Counter : 74
पंतप्रधान कार्यालय
स्वामी विवेकानंद यांनी 1893 मध्ये शिकागो येथे केलेल्या उत्कृष्ट भाषणाचे पंतप्रधानांनी केले स्मरण
पंतप्रधान नरेंद्र मोदी यांनी स्वामी विवेकानंद यांच्या 1983 शिकागो येथे केलेल्या उत्कृष्ट भाषणाचे आज स्मरण केले आहे. श्री मोदी म्हणाले, की 1893 मध्ये याच दिवशी त्यांनी शिकागो येथे त्यांचे सर्वात उल्लेखनीय भाषण केले होते. त्यांच्या या भाषणामुळे जगाला भारताच्या संस्कृतीचे आणि परंपरेचे दर्शन घडले होते.
आपल्या ट्विटर संदेशामध्ये पंतप्रधान म्हणाले:
"11 सप्टेंबरचा या दिवसाशी स्वामी विवेकानंद यांचा एक विशेष संबंध आहे. 1893 मध्ये याच दिवशी त्यांनी शिकागोमध्ये त्यांचे सर्वात उल्लेखनीय भाषण केले होते. त्यांच्या भाषणाने जगाला भारताच्या संस्कृतीची आणि परंपरेची ओळख करून दिली होती."
भारतीय निवडणूक आयोग
पोटनिवडणुकीदरम्यान संपूर्ण जिल्ह्यात आदर्श आचारसंहितेची अंमलबजावणी
नवी दिल्ली, 21 ऑक्टोबर 2021
आयोगाच्या निदर्शनास आणून देण्यात आले आहे की पत्र क्रमांक 437/6/INST/2016-CSS दिनांक 29 जून, 2017 मध्ये नमूद निर्देशाच्या संदर्भात, आणि पत्र क्र. 437/6/1/ECI/INST/FUNCT/MCC/2017 दिनांक 18 जानेवारी, 2018 मध्येही ज्याचा पुनरुच्चार करण्यात आला आहे की जर मतदारसंघ राज्य राजधानी/महानगर शहरे/महानगरपालिका मध्ये येत असेल तर आदर्श आचारसंहिता सूचना केवळ संबंधित मतदारसंघाच्या क्षेत्रात लागू होईल. अन्य सर्व प्रकरणांमध्ये, उपरोक्त सूचना पोटनिवडणूक होणाऱ्या मतदारसंघाचा समावेश असलेल्या संपूर्ण जिल्ह्यात लागू केल्या जातील.
या सूचनांचा गर्भित अर्थ असा आहे की विकासात्मक आणि प्रशासकीय कामे आदर्श आचारसंहिता असली तरी चालू ठेवली पाहिजेत आणि पोटनिवडणुकीचा प्रचार केवळ संबंधित मतदारसंघात मर्यादित ठेवला पाहिजे.
मात्र अशी परिस्थिती उदभवत आहे की ज्यात सध्या चालू असलेल्या पोटनिवडणुकीशी संबंधित राजकीय उपक्रम पीसी/एसीच्या बाहेर परंतु जिल्ह्यातच आयोजित केले जातात. असे उपक्रम उपरोक्त सूचनांच्या विरुद्ध असतील. म्हणूनच हे आणखी स्पष्ट केले आहे की जर पोटनिवडणुकीशी संबंधित कोणताही निवडणूक प्रचार जिल्ह्यात कुठेही आयोजित केला असेल तर आदर्श आचारसंहिता , कोविड आणि खर्चावरील देखरेखीच्या अंमलबजावणीशी संबंधित सर्व सूचना राजकीय उपक्रमांप्रमाणे लागू होतील. संबंधित जिल्हा निवडणूक अधिकारी अशा प्रकरणांमध्ये सर्व आवश्यक कारवाई करतील आणि काटेकोर पालन सुनिश्चित करतील
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
वस्त्रोद्योग मंत्रालय
देशात यंत्रमाग क्षेत्राचा विकास
नवी दिल्ली, 22 सप्टेंबर 2020
यंत्रमाग आणि संबंधित उत्पादने तसेच सेवा यासाठी सरकार भांडवल निधी योजना राबवीत आहे. पॉवर टेक्स्ट इंडिया योजनेचा भाग म्हणून ती 14:04:2017 पासून लागू आहे. वस्त्रोद्योग निधी  कडे किमान 35 कोटी एवढा निधी आहे. तर भारत सरकारचे 24.50 कोटी आणि लघु उद्योग विकास भारतीय बँक  यांचे 10.50 कोटींचे योगदान आहे. सिडबी  साहसी निधी मर्यादित ही टेक्स्टाईल निधीचे व्यवस्थापन करते.
यंत्रमाग क्षेत्रातील लघु आणि मध्यम उद्योगांसाठी समभाग गुंतवणुक पुरवठा करणे हे टेक्ट निधीचे उद्दिष्ट आहे. यासाठी ब्रँड तयार करणे तसेच बौद्धिक हक्क संपदा याद्वारे नवीन कल्पनांना प्रोत्साहन आणि यंत्रमाग क्षेत्रातील संबंधित व्यवसायांच्या विकास यासाठी त्याचा उपयोग केला जातो. पॉवर टेक्स्ट इंडियाच्या या योजनांचा लाभ घेण्यासाठी टोल फ्री हेल्पलाईन 1800 22 2017 जारी केली आहे . त्याद्वारे या योजनेतील लाभ घेता येतील. iPowerTex हे मोबाईल ॲप ही गूगल प्ले स्टोर वरून डाऊनलोड करून घेता येईल
केंद्रीय वस्त्रोद्योग मंत्री स्मृती झुबिन इराणी यांनी आज राज्यसभेत एका लेखी उत्तरात ही माहिती दिली.M.Iyengar/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
केंद्रीय लोकसेवा आयोग
एप्रिल 2021 मध्ये केंद्रीय लोकसेवा आयोगाने अंतिम केलेले निकाल
केंद्रीय लोकसेवा आयोगाने पुढील पदांसाठीचे भरतीचे निकाल एप्रिल -2021 मध्ये जाहीर केले आहेत. शिफारस केलेल्या उमेदवारांना स्वतंत्रपणे टपालाद्वारे कळविण्यात आले आहे.
पूर्ण यादीसाठी येथे क्लिक करा.
रेल्वे मंत्रालय
टनकपूर-दिल्ली- टनकपूर पूर्णगिरी जन शताब्दी एक्स्प्रेस विशेष रेल्वेला पीयूष गोयल यांनी आभासी माध्यमातून दाखविला हिरवा झेंडा
ही रेल्वे तनकपूरला राजधानीशी जोडेल आणि उत्तराखंडमध्ये होणार सामाजिक आर्थिक विकास
सुधारित दळणवळण साधनांमुळे पूर्णगिरी देवस्थानला येणाऱ्या यात्रेकरूंना फायदेशीर
नवी दिल्ली, 26 फेब्रुवारी 2021
केंद्रीय रेल्वे, वाणिज्य आणि उद्योग आणि ग्राहक कल्याण, अन्न आणि पुरवठा मंत्री पीयूष गोयल यांनी टनकपूर-दिल्ली जंक्शन विशेष रेल्वेचे आज व्हिडिओ कॉन्फरन्सिंगच्या माध्यमातून उद्घाटन केले आणि रेल्वेला हिरवा झेंडा दाखविला. यावेळी केंद्रीय शिक्षण मंत्री डॉ. रमेश पोखरियाल ‘निशंक’ आणि अन्य मान्यवर कार्यक्रमस्थळी उपस्थित होते.
या समारंभप्रसंगी बोलताना मंत्री पीयूष गोयल म्हणाले की, पुर्णगिरी जनशताब्दी रेल्वेमधील नवीन आधुनिक, सुरक्षित, एलएचबी पद्धतीची आसनव्यवस्था सुरू केल्यामुळे पर्यटनाला चालना मिळेल आणि या प्रांतातील दळणवळण देखील वाढेल. मंत्र्यांनी अशीही माहिती दिली की, पिलिभीत- दिल्ली मार्गाचे विद्युतीकरण आगोदरच पूर्ण झाले आह, टनकपूर - पिलिभीत मार्ग देखील पूर्ण झाला आहे, केवळ सीआरएस कडून त्याचे परीक्षण होणे बाकी आहे, लवकरच पूर्ण मार्ग  हा पूर्णपणे विद्युतीकरण झालेला असेल. उत्तराखंड राज्यामध्ये सध्या सुरू असलेल्या विविध रेल्वे प्रकल्पांची माहिती त्यांनी यावेळी दिली. अर्थसंकल्पातील रेल्वे प्रकल्पांसाठीची तरतूद अनेक पटींनी वाढविण्यात आली आहे. उत्तराखंड हा विकासाच्या नव्या लाटेचा साक्षीदार असेल.
ही रेल्वे टनकपूर आणि राष्ट्रीय राजधानी यांना जोडली जाईल आणि त्यामुळे या प्रदेशामध्ये सामाजिक आर्थिक विकास साधला जाईल. पूर्णगिरी देवस्थानला भेट देण्यासाठी येणाऱ्या यात्रेकरूंना या सुधारित दळणवळण पद्धतीमुळे खूप फायदा होणार आहे.
रेल्वेबाबत अधिक माहिती-
रोज धावणारी रेल्वे क्रमांक 05325 ही टनकपूर- दिल्ली पूर्णगिरी जन शताब्दी एक्स्प्रेस विशेष रेल्वे टनकपूर येथून 11.25 वाजता निघेल आणि दिल्ली जंक्शन येथे 21.35 वाजता पोहोचेल.
रेल्वे क्रमांक 05326 ही दिल्ली जंक्शन- टनकपूर पूर्णगिरी जन शताब्दी एक्स्प्रेस ही दिल्ली येथून 06.10 वाजता निघेल आणि टनकपूर येथे 16.10 वाजता पोहोचेल.
या रेल्वेमध्ये एकूण 12 एलएचबी पद्धतीची आसनव्यवस्था आहे ज्यामध्ये 2 एसी चेअरकार, 08 चेअर कार आसनव्यवस्था आणि 2 जनरेटर आसनव्यवस्था आहे. बनबासा, खातिमा, पिलिभीत, इज्जतनगर, बरेली शहर, बरेली जंक्शन, विशारतगंज, आँवला, करेनगी, दफ्तरा, असफपूर, चांदूसी, राजा का साहसपूर, मरोदाबाद, अमरोहा, गजरौला, ग्रहमुक्तेश्वर, सिम्भौली, हरपूर, पिलाखुआ, गाझियाबाद, साहिबाबाद, दिल्ली शहदरा ही स्थानके दोन्ही मार्गांवर असतील.
आज ही रेल्वे ‘उद्घाटन विशेष रेल्वे’ म्हणून धावत आहे.
S.Thakur/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
अर्थ मंत्रालय
भारत-जपान दरम्यान द्विपक्षीय देवाण घेवाण करार
नवी दिल्ली, 28 फेब्रुवारी 2019
भारत-जपान दरम्यान द्विपक्षीय देवाण घेवाण करार अर्थात बीएसए झाला असून, भारताला 75 अब्ज अमेरीकी डॉलर्स उपलब्ध होणार आहेत.
रिझर्व्ह बँक आणि बँक ऑफ जपान यांनी भारत-जपान दरम्यानच्या द्विपक्षीय देवाण-घेवाण करारावर स्वाक्षऱ्या केल्या आहेत. बीएसएला केंद्रीय मंत्रिमंडळाने 10 जानेवारी 2019 रोजी मान्यता दिली होती. हा करार आजपासून अंमलात येत आहे.
भारत सरकारने या कराराचे स्वागत केले असून, दोन्ही देशांदरम्यानचे आर्थिक संबंध अधिक मजबूत होतील, असे म्हटले आहे.
N.Sapre/J.Patankar/D. Rane
(Visitor Counter : 60
गृह मंत्रालय
भारत सरकारने ‘म्यानमार’ मधून अपहरण झालेल्या पाच भारतीय नागरिकांची सुटका केली साध्य
नवी दिल्ली, 5 नोव्हेंबर 2019
भारत सरकारच्या योग्य वेळी केलेल्या हस्तक्षेपामुळे म्यानमारमधल्या राखीन राज्यात ‘अराकान आर्मी’ने अपहरण केलेले पाच भारतीय नागरिक, म्यानमारचा एक संसद सदस्य आणि म्यानमारच्या इतर चार नागरिकांची 4 नोव्हेंबरच्या पहाटे सुखरुप सुटका झाली.
3 नोव्हेंबर रोजी या सर्वांचे ‘अराकान आर्मी’ ने अपहरण केले होते. अपहरण केलेले पाच भारतीय सध्या म्यानमारमधल्या कलदन रस्ते प्रकल्पात कार्यरत होते.
दुर्देवाने, एका भारतीय नागरिकाचे ‘अराकान आर्मी’च्या ताब्यात असताना हृदयविकाराच्या झटक्याने निधन झाले. सुटका झालेले उर्वरित भारतीय नागरिक या नागरिकाच्या मृतदेहासह सितवे येथे पोहोचले आहेत. हे सर्व यंगून मार्गे भारताकडे रवाना होतील.
B.Gokhale/J.Patankar/P.Malandkar
(Visitor Counter : 136
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंह यांनी जम्मू-काश्मीर रस्ते प्रकल्पांच्या अनुषंगाने केंद्रीय रस्ते वाहतूक आणि महामार्ग मंत्री नितीन गडकरी यांची भेट घेतली.
कथुआ आणि दोडा जिल्ह्याला जोडणाऱ्या प्रस्तावित छत्तरगला बोगद्याचे काम वेळेत पूर्ण होण्यासाठी निधी वाटपाच्या मागणीसाठी केंद्रीय मंत्री डॉ. जितेंद्र सिंह यांनी केंद्रीय रस्ते वाहतूक आणि महामार्ग मंत्री, नितीन गडकरी यांची भेट घेतली. हा बोगदा बासोली-बानी मार्गे भादरवाह आणि दोडा ला जाण्यासाठी नवीन महामार्ग तयार करेल. हा एक ऐतिहासिक महत्त्वाचा प्रकल्प ठरणार आहे जो दोन दूरच्या प्रदेशांदरम्यान बारमाही पर्यायी रस्ता जोडणी प्रदान करेल आणि दोडा ते लखनपूर दरम्यानचा प्रवासाचा अवधी सुमारे चार तासांचा बनवेल.
छत्तरगला प्रकल्पात 6.8 कि.मी. लांब बोगद्याची कल्पना केली गेली असून त्यासाठी सीमा रस्ते संघटनेद्वारे  व्यवहार्यता सर्वेक्षण यापूर्वीच केले गेले आहे. अंमलबजावणीचे काम सुरू झाल्यानंतर या बोगद्याचे काम पूर्ण होण्यास सुमारे 4 वर्षे लागण्याची शक्यता असून या बांधकामासाठी सुमारे 3,000 कोटी रुपये खर्च येणार आहे.
सीमा रस्ते संघटनेला काही अडचणींचा सामना करावा लागत असल्याने डॉ. जितेंद्रसिंग यांनी गडकरी यांची भेट घेतली आणि रस्ते वाहतूक आणि महामार्ग मंत्रालयाकडून भारतमाला किंवा इतर कोणत्याही योग्य मार्गाने बीआरओला आर्थिक मदतीची विनंती केली. यावर गडकरींचा प्रतिसाद सकारात्मक होता आणि हे उत्तम प्रकारे कसे करता येईल यावर काम करण्याच्या सूचना त्यांनी दिल्या.
M.Chopade/V.Joshi/P.Kor
युवा व्यवहार आणि क्रीडा मंत्रालय
चौदाव्या राष्ट्रीय आदिवासी युवा आदानप्रदान कार्यक्रमाला मुंबईत प्रारंभ
मुंबई, 23 फेब्रुवारी 2023
मुंबईत 21 फेब्रुवारी 2023 ते 27 फेब्रुवारी 2023 दरम्यान मुंबई विद्यापीठाच्या क्रीडा संकुल आणि आंतरराष्ट्रीय वसतिगृह येथे चौदाव्या राष्ट्रीय आदिवासी युवा आदानप्रदान कार्यक्रमाचे आयोजन करण्यात आले आहे. नेहरू युवा केंद्र संघटना , महाराष्ट्र आणि गोवा राज्य यांनी याचे आयोजन केले आहे.
केन्द्रीय युवक व्यवहार आणि क्रीडा मंत्रालय तसेच गृह मंत्रालयाच्या संयुक्त विद्यमाने, सीआरपीएफ/एनडीआरएफ/आयटीबीपी/एसएसबी आणि एनवायकेएसचे 20 अधिकारी यांच्यासह भारतातील सहा आदिवासी बहुल राज्यांतील नऊ जिल्ह्यांमधले 200 आदिवासी युवक कार्यक्रमात सहभागी होत आहेत.
निवडक राज्ये आणि जिल्ह्यांतील आदिवासी युवकांना आपल्या देशातील विविधतेत एकता दर्शविणाऱ्या लोकांचे सांस्कृतिक आचार, भाषा आणि जीवनशैली समजून घेण्यासाठी विविध ठिकाणी भेट देण्याची संधी उपलब्ध करून देणे हा या कार्यक्रमाचा उद्देश आहे. देशाच्या विविध भागांमध्ये झालेल्या तंत्रज्ञान आणि औद्योगिक प्रगतीची माहिती युवकांना मिळवून देणे हे देखील त्याचे उद्दिष्ट आहे. शिक्षण, कौशल्य विकास आणि रोजगाराच्या संधींबाबत जागरूकता निर्माण करण्यावर या कार्यक्रमाचा भर आहे.
मुंबई मुख्यालयाच्या डब्ल्यूएस कमांडंट इंद्राणी यादव, ज्येष्ठ सामाजिक कार्यकर्ता रामभाई पाल, मुंबई विद्यापीठाच्या शारीरिक शिक्षण विभागाच्या प्राध्यापक आणि प्रमुख डॉ. वासंती खडीरावन, आणि महाराष्ट्र – गोवा एनकेवायएसचे राज्य संचालक प्रकाश कुमार मनुरे यांच्या हस्ते 22 फेब्रुवारी 2022 रोजी कार्यक्रमाचे उद्घाटन झाले.
सात दिवस चालणाऱ्या या कार्यक्रमात सहभागींना तज्ञांच्या मार्गदर्शनाखाली शैक्षणिक सत्र आणि सांस्कृतिक कार्यक्रमात सहभागी होता येणार आहे. याशिवाय आदिवासी तरुणांना विधानसभा, विधान परिषद सचिवालय, मध्यवर्ती सभागृह, मंत्रालय, छत्रपती शिवाजी महाराज संग्रहालय, जहांगीर कलादालन, गेटवे ऑफ इंडिया, नरिमन पॉइंट, गिरगाव चौपाटी आदी महत्त्वाच्या ठिकाणांना भेट देण्याची संधी मिळणार आहे.
देशभरातील आदिवासी युवक यात सहभागी होत आहेत, यामधे छत्तीसगड राज्यातील नारायणपूर, कांकेर, गुमला, गिरिध, छत्रा, झारखंड राज्यातील पश्चिम सिंहभूमी, तेलंगणा राज्यातील भद्राडी, कोठागुडेम, बिहारमधील जमुई आणि मध्य प्रदेशातील बालाघाट या प्रदेशातील युवकांचा समावेश आहे. या जिल्ह्यांतील कलाकार दररोज आपल्या समृद्ध प्रदेशातील पारंपरिक लोककलांवर आधारित सांस्कृतिक सादरीकरण करणार आहेत.
आपल्या मुक्कामादरम्यान युवकांनी राजभवनात महाराष्ट्राच्या राज्यपालांशी संवादही साधला. मुंबई विद्यापीठाच्या क्रीडा संकुल इथे 27 फेब्रुवारी 2023 रोजी सकाळी 11:00 वाजता कार्यक्रमाची सांगता होणार आहे.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
अंतराळ विभाग
केंद्र सरकारकडून 10 इन-ऑर्बिट कम्युनिकेशन उपग्रह NSIL- न्यू स्पेस इंडिया लिमिटेडकडे हस्तांतरित करण्यास मंत्रिमंडळाची मंजुरी
नवी दिल्ली, 8 जून 2022
भारत सरकारकडून न्यू स्पेस इंडिया लिमिटेड  कडे 10 इन-ऑर्बिट कम्युनिकेशन उपग्रह हस्तांतरित करण्यास पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत मान्यता देण्यात आली. न्यू स्पेस इंडिया लिमिटेड ही पूर्णपणे सरकारच्या मालकीची सार्वजनिक क्षेत्रातील कंपनी आहे. अंतराळ विभागाच्या प्रशासकीय नियंत्रणाखाली ही कंपनी काम करते.
NSIL चे अधिकृत भागभांडवल रु. 1000 कोटी वरून रु. 7500 कोटी करण्यालाही केंद्रीय मंत्रिमंडळाने मान्यता दिली आहे. या उपग्रह मालमत्तेचे NSIL कडे हस्तांतरण केल्याने कंपनीला मोठ्या भांडवलाचे कार्यक्रम/प्रकल्प साकारण्यासाठी अपेक्षित आर्थिक स्वायत्तता मिळेल आणि त्याद्वारे अर्थव्यवस्थेच्या इतर क्षेत्रांमध्ये मोठ्या प्रमाणात रोजगाराची क्षमता आणि तंत्रज्ञानाची संधी मिळेल. या मंजुरीमुळे अंतराळ क्षेत्रातील देशांतर्गत आर्थिक व्यवहारांना चालना मिळेल आणि जागतिक अवकाश बाजारपेठेत भारताचा वाटा वाढेल अशी अपेक्षा आहे.
NSIL साठी एंड-टू-एंड व्यावसायिक स्पेस उपक्रम हाती घेणे आणि पूर्ण उपग्रह ऑपरेटर म्हणून कार्य करणे अंतराळ क्षेत्रातील सुधारणांमुळे अनिवार्य झाले आहे. एकल-खिडकी ऑपरेटर म्हणून NSIL कार्यरत असल्यामुळे अवकाश क्षेत्रात व्यवसाय करणे सुलभ होईल. NSIL बोर्डाला आता उपग्रह दळणवळण क्षेत्रातील मार्केट डायनॅमिक्स आणि जागतिक कलानुसार ट्रान्सपॉन्डर्सची किंमत ठरवण्याचा अधिकार दिला जाईल. आपली अंतर्गत धोरणे आणि मार्गदर्शक तत्त्वे या नुसार प्रस्ताव द्यायचा आणि वाटप करण्याचा अधिकारही NSIL कडे आहे.R.Aghor/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पंतप्रधान कार्यालय
ब्रिक्स व्यापार मंचासमोर पंतप्रधानांचे संबोधन
नवी दिल्ली, 14 नोव्हेंबर 2019
महामहीम,
ब्रिक्स व्यापार मंचाचे मान्यवर,
नमस्कार...
ब्रिक्स व्यापार मंचात सहभागी झाल्याने मला आनंद होत आहे. 11व्या ब्रिक्स शिखर परिषदेच्या कार्यक्रमाची सुरूवात या मंचाने झाली आहे. व्यापाराला प्राधान्य दिल्याबद्दल ब्राझीलचे राष्ट्राध्यक्ष, या मंचाचे संयोजक आणि यात सहभागी झालेल्या सर्वांचे मी अभिनंदन करतो.
मित्रहो,
जागतिक आर्थिक विकासात ब्रिक्स राष्ट्रांचे 50 टक्के योगदान आहे. जागतिक स्तरावर मंदी असूनही ब्रिक्स राष्ट्रांनी आर्थिक विकासाला चालना दिली, करोडो लोकांना दारिद्रयातून बाहेर काढले आणि तंत्रज्ञान तसेच नाविन्यता यामध्ये सफलता प्राप्त केली. ब्रिक्सच्या स्थापनेला 10 वर्ष झाल्यानंतर भविष्यातल्या आपल्या प्रयत्नांची दिशा ठरवण्यासाठी विचार करण्याकरता हा मंच एक उत्तम मंच आहे.
मित्रहो,
आंतर ब्रिक्स व्यापार सुलभ केल्याने परस्पर व्यापार आणि गुंतवणूक वाढेल. आपल्या पाच देशांमधील कर आणि सीमा शुल्क प्रक्रिया सुलभ होत आहेत. बौद्धिक संपदा हक्क आणि बँकांमधल्या सहयोगामुळे व्यापारासाठी सुलभ वातावरण निर्माण होत आहे. ब्रिक्स व्यापार मंचाने या संधींचा लाभ घेण्यासाठी व्यापारविषयक मुद्यांचा अभ्यास करावा, अशी माझी विनंती आहे.
आंतरब्रिक्स व्यापार आणि गुंतवणूक उद्दिष्टं अधिक महत्वाकांक्षी असावीत. ब्रिक्स देशातल्या व्यापाराचा खर्च कमी व्हावा यासाठी आपल्या सूचना उपयुक्त ठरतील.
येत्या 10 वर्षांसाठी ब्रिक्स राष्ट्रांमधल्या व्यापारात प्राधान्य क्षेत्र ओळखून त्या आधारावर आंतरब्रिक्स सहकार्य पथदर्शी आढावा तयार करण्यात यावा.
मित्रहो,
आपल्या बाजारपेठांचा आकार, विविधता परस्परांसाठी फायदेशीर आहे. उदा. एका ब्रिक्स राष्ट्रात तंत्रज्ञान आहे तर दुसऱ्या राष्ट्रात त्याच्याशी संबंधित कच्चा माल अथवा बाजारपेठ आहे. इलेक्ट्रीक वाहनं, डिजिटल तंत्रज्ञान, खतं, कृषी उत्पादनं, अन्न प्रक्रिया या क्षेत्रांमध्ये अशा संधी मोठ्या प्रमाणात आहेत. पुढच्या ब्रिक्स शिखर परिषदेपर्यंत ज्या क्षेत्रात ब्रिक्स राष्ट्रांकडून संयुक्त प्रकल्प स्थापन करता येईल, अशी किमान पाच क्षेत्र निश्चित करावीत.
मित्रहो,
ब्रिक्स देशातली जनता कठोर मेहनत, प्रतिभा आणि सृजनशीलतेसाठी प्रसिद्ध आहे. उद्याच्या शिखर परिषदेत नाविन्यतम ब्रिक्स नेटवर्क, भविष्यातल्या नेटवर्कसाठी ब्रिक्स संस्था यासारख्या महत्वाच्या उपक्रमांवर चर्चा होईल. मनुष्यबळावर लक्ष केंद्रीत करणाऱ्या या प्रयत्नात खाजगी क्षेत्रानही सहभागी व्हावे असे आवाहन मी करतो. युवा उद्योजकांना या उपक्रमात सहभागी केल्याने व्यापार आणि नाविन्यतेला अधिक बळ मिळेल.
मित्रहो,
भारतीय नागरिकांना व्हिसा मुक्त पर्यटनासाठी परवानगी देण्याच्या निर्णयासाठी ब्राझीलच्या राष्ट्राध्यक्षांचे मी आभार मानतो. ब्रिक्स देशांनी परस्पर सामाजिक सुरक्षा कराराबाबतही विचार करावा.
मित्रहो,
व्यापार सुलभता, लॉजिस्टीक परफॉर्मन्स आणि जागतिक नाविन्यता या निर्देशांकात भारताची प्रगती आपल्याला माहित असेल. राजकीय स्थैर्य, पूर्व अनुमान करण्याजोगी धोरणं आणि व्यापार स्नेही सुधारणा यामुळे भारत ही जगातली सर्वात खुली आणि गुंतवणूक स्नेही अर्थव्यवस्था आहे. 2024 पर्यंत भारताची अर्थव्यवस्था पाच ट्रिलियन डॉलर करण्यासाठी आमचे प्रयत्न आहेत. केवळ पायाभूत क्षेत्रात 1.5 ट्रिलियन डॉलर गुंतवणुकीची आवश्यकता आहे.
भारतात अनेक संधी आहेत, त्यांचा लाभ घेण्यासाठी मी ब्रिक्स देशातल्या व्यापार समुहाला भारतात येण्यासाठी आमंत्रित करतो.
अनेक-अनेक धन्यवाद..!
B.Gokhale/N.Chitale/P.Kor
(Visitor Counter : 92
पर्यावरण, वन एवं जलवायु परिवर्तन मंत्रालय
पर्यावरणमंत्र्यांच्या हस्ते भारताच्या राष्ट्रीय आरईडीडी धोरणाचे प्रकाशन
नवी दिल्ली, 30 ऑगस्ट 2018
पर्यावरण बदलाविषयीच्या पॅरिस कराराच्या अंमलबजावणीसाठी भारत कटिबद्ध असून पर्यावरणाच्या प्रभावी रक्षणासाठी आदिवासी, वनवासी आणि एकूण समाजाचा सहभाग अत्यंत महत्वाचा आहे असे मत केंद्रीय पर्यावरण, वने आणि हवामानबदल मंत्री डॉ. हर्षवर्धन यांनी व्यक्त केले. डॉ. हर्षवर्धन यांच्या हस्ते आज नवी दिल्लीत आरईडीडी म्हणजेच जंगले नष्ट होत असल्यामुळे होणारे उत्सर्जन रोखण्याविषयीच्या भारताच्या राष्ट्रीय धोरणाचे प्रकाशन झाले त्यावेळी ते बोलत होते. देशात उत्तम पर्यावरण राखण्यासाठी जंगले सुरक्षित ठेवणे आवश्यक आहे. या धोरणामुळे स्थानिक समुदायांची शाश्वत जीवनशैली कायम राखत जैव विविधतेचे संवर्धनही करता येईल असे ते म्हणाले.
हे धोरण ठरवण्यासाठी तज्ञ समितीने केलेल्या अभ्यासाचे कौतुक केले. पॅरिस कराराच्या अंमलबजावणीसाठी हे धोरण एक महत्वाचे साधन ठरेल असे ते म्हणाले. या धोरणांतर्गत जंगलांचे संवर्धन करुन हवामान बदलाच्या संकटाचा सामना केला जाऊ शकतो. या धोरणाचा आराखडा लवकरच युएनएफसीसीकडे पाठवला जाईल असेही त्यांनी सांगितले.
M.Chopade/R.Aghor/P.Malandkar
(Visitor Counter : 104
संरक्षण मंत्रालय
सशस्त्र दलातील रिक्त पदे
सशस्त्र दलात रिक्त असणाऱ्या पदांची संख्या खालीलप्रमाणे आहे.
रिक्त जागा भरून काढण्यासाठी सरकारने अनेक उपाययोजना केल्या आहेत. यामध्ये, निरंतर प्रतिमा उंचावणे, करिअर मेळावे व प्रदर्शनांमध्ये सहभाग तसेच आव्हानात्मक व समाधानकारक कारकीर्द निवडण्याच्या फायद्यांबद्दल तरुणांमध्ये जागरूकता निर्माण करण्यासाठी प्रसिद्धी अभियानाचा समावेश आहे.
तरुणांना सशस्त्र दलात सामील होण्याकरिता प्रोत्साहित करण्यासाठी, शाळा / महाविद्यालये / इतर शैक्षणिक संस्था आणि राष्ट्रीय छात्र सेना  शिबिरांमध्ये नियमितपणे प्रेरणादायी व्याख्याने आयोजित केली जातात.
याशिवाय सशस्त्र दलामधील सेवा आकर्षक करण्यासाठी शासनाने सशस्त्र दलात पदोन्नतीची शक्यता सुधारण्याबरोबरच रिक्त जागा भरण्यासारखी विविध पावले उचलली आहेत.
लष्करामधील जेसीओ / ओआर, हवाई दलात एअरमेन  आणि नौदलामधील नाविकांची राज्यवार संख्या खालीलप्रमाणे आहे:
संरक्षण राज्यमंत्री अजय भट्ट यांनी आज राज्यसभेत नीरज डांगी यांना लेखी उत्तरात ही माहिती दिली.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 172 कोटी 29 लाखांहून अधिक मात्रा देण्याचे काम पूर्ण
गेल्या 24 तासात कोविड-19 प्रतिबंधक लसीच्या 46 लाख 82 हजारांहून अधिक मात्रा देण्यात आल्या
देशातील रोगमुक्ती दर सध्या 97.37%
गेल्या 24 तासात देशात 50,407 नव्या रुग्णांची नोंद
भारतातील सध्याची कोविड सक्रीय रुग्णसंख्या 6,,10,443
साप्ताहिक पॉझिटीव्हिटी दर सध्या 5.07% आहे
गेल्या 24 तासांच्या कालावधीत, कोविड प्रतिबंधक लसीच्या 46 लाख 82 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 172 कोटी 29 लाखांचा  टप्पा ओलांडला आहे.
देशभरात 1,92,76,398 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,99,129
|
|
2nd Dose
|
|
99,25,930
|
|
Precaution Dose
|
|
38,43,355
|
|
FLWs
|
|
1st Dose
|
|
1,84,04,547
|
|
2nd Dose
|
|
1,73,65,848
|
|
Precaution Dose
|
|
52,54,095
|
|
Age Group 15-18 years
|
|
1st Dose
|
|
5,16,76,693
|
|
2nd Dose
|
|
1,34,05,389
|
|
Age Group 18-44 years
|
|
1st Dose
|
|
54,75,07,850
|
|
2nd Dose
|
|
42,46,10,572
|
|
Age Group 45-59 years
|
|
1st Dose
|
|
20,15,06,600
|
|
2nd Dose
|
|
17,58,88,520
|
|
Over 60 years
|
|
1st Dose
|
|
12,58,00,368
|
|
2nd Dose
|
|
10,95,79,128
|
|
Precaution Dose
|
|
77,79,664
|
|
Precaution Dose
|
|
1,68,77,114
|
|
Total
|
|
1,72,29,47,688
गेल्या 24 तासात 1,36,962 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,14,68,120 झाली आहे.
परिणामी, भारतातील रोगमुक्ती दर आता 97.37% झाला आहे.
गेल्या 24 तासात, देशात 50,407 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 6,10,443 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.43% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासात देशात एकूण 14,50,532 चाचण्या करण्यात आल्या. देशात आतापर्यंत एकंदर 74 कोटी 93 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 5.07% आणि दैनंदिन पॉझिटीव्हिटी दर 3.48% इतका आहे.